"Tasindorong jajak manurun, tatukiak jajak mandaki, adaik jo syarak kok tasusun, bumi sanang padi manjadi "Lah masak padi 'rang Singkarak, masaknyo batangkai-tangkai, satangkai jarang nan mudo, kabek sabalik buhul sintak, jaranglah urang nan ma-ungkai, tibo nan punyo rarak sajo" Handak kayo badikik-dikik, Handak tuah batabua urai, Handak mulia tapek-i janji, Handak luruih rantangkan tali, Handak buliah kuat mancari, Handak namo tinggakan jaso, Handak pandai rajin balaja.